Skólaslit haustannar og brautskráning Fjölbrautaskóla Suðurnesja fór fram föstudaginn 20. desember . Að þessu sinni útskrifuðust 59 nemendur ; 46 stúdentar , 14 úr verknámi , sex úr starfsnámi og einn af framhaldsskólabraut starfsbraut . Þess má geta að sumir luku prófi af fleiri en einni braut . Karlar voru 31 og konur 28 . Alls komu 37 úr Reykjanesbæ , 12 úr Grindavík , níu úr Suðurnesjabæ og einn frá Eskifirði . Dagskráin var með hefðbundnu sniði . Kristján Ásmundsson skólameistari afhenti prófskírteini og flutti ávarp og Guðlaug Pálsdóttir aðstoðarskólameistari flutti yfirlit yfir störf annarinnar . Víglundur Guðmundsson nýstúdent flutti ávarp fyrir hönd brautskráðra og Bogi Ragnarsson kennari flutti útskriftarnemendum kveðjuræðu starfsfólks . Að venju fluttu nemendur skólans tónlist við athöfnina en Styrmir Pálsson lék á fiðlu og Arnar Geir Halldórsson á selló og síðan lék Haukur Arnórsson nýstúdent á píanó . Við athöfnina voru veittar viðurkenningar fyrir góðan námsárangur . Anton Halldórsson fékk viðurkenningu fyrir góðan árangur í viðskiptagreinum , Ína Ösp Úlfarsdóttir fyrir félagsfræði , Kristín M. Ingibjargardóttir fyrir textílfræði , Helena Bergsveinsdóttir fyrir húsasmíði og Sigrún Birta Eckard fyrir árangur sinn í listasögu . Helgi Líndal Elíasson fyrir viðurkenningu fyrir góðan árangur fata - og textílgreinum og verðlaun frá Landsbankanum fyrir lokaverkefni í fata - og textílgreinum . Rakel Ýr Ottósdóttir fékk viðurkenningar fyrir góðan árangur í ensku og spænsku og verðlaun frá Verkfræðistofu Suðurnesja fyrir góðan árangur í stærðfræði . Katla Marín Þormarsdóttir fékk viðurkenningu frá skólanum fyrir spænsku , verðlaun frá danska sendiráðinu fyrir árangur sinn í dönsku og frá Landsbankanum fyrir góðan árangur í erlendum tungumálum . Elvar Jósefsson féll viðurkenningar fyrir góðan árangur í rafmagnsfræði og vélstjórnargreinum og hann fékk einnig verðlaun frá Isavia fyrir góðan árangur í verknámi og gjöf frá Landsbankanum fyrir góðan árangur í verknámi . Hafdís Hulda Garðarsdóttir fékk viðurkenningar frá skólanum fyrir góðan árangur í efnafræði , stærðfræði og líffræði , hún fékk verðlaun frá Íslenska stærðfræðifélaginu fyrir árangur sinn í stærðfræði , viðurkenningu frá þýska sendiráðinu fyrir góðan árangur í þýsku , gjöf frá Þekkingarsetri Suðurnesja fyrir árangur sinn í náttúrufræðigreinum og viðurkenningu frá Landsbankanum fyrir góðan árangur í stærðfræði og raungreinum Kristján Ásmundsson skólameistari afhenti 100.000 kr. námsstyrk úr skólasjóði en hann er veittur þeim nemanda sem er með hæstu meðaleinkunn við útskrift og hlaut Hafdís Hulda Garðarsdóttir . Hafdís hlaut einnig 30.000 kr. styrk frá Landsbankanum fyrir hæstu einkunn á stúdentsprófi . Þær Alma Rut Einarsdóttir , Herdís Birta Sölvadóttir og Martyna Daria Kryszewska fengu allar 25.000 kr. styrk fyrir góða frammistöðu í tjáningu og ræðumennsku . Undir lok athafnarinnar veitti skólameistari Kacper Zuromski silfurmerki Fjölbrautaskóla Suðurnesja en hann sigraði í forritun á Íslandsmóti iðn - og verkgreina fyrr á árinu . Að lokum sleit Kristján Ásmundsson skólameistari haustönn 2019 .